Diari Oficial de la Generalitat Valenciana


Sumari del DOGV 9969, del 30-10-2024 (2024/11263)

RESOLUCIÓ de 29 d’octubre de 2024, per la qual s’aproven les bases reguladores per a la concessió de subvencions de millora de l’accessibilitat a les vivendes del Pla estatal per a l’accés a la vivenda 2022-2025 i es convoquen les ajudes per a l’exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11171

CVE
:   AFIN-T-3568-87208

Data del document
:   29-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * millora d'habitatge
    * mitjans per a discapacitats
    * habitatge

Segons l’últim Estudi de necessitats i demanda de vivenda de la Comunitat Valenciana, quasi una quarta part de les llars en edificis de tres o més plantes no disposen d’ascensor. La majoria es concentra entre els edificis de tres a cinc plantes i es torna quasi inexistent en edificis de més de sis plantes. Per afegiment, la piràmide de població reflectix una societat en fase d’envelliment. Els grups d’edat més nombrosos tenen al voltant de 50 anys i van nàixer a mitjans dels anys setanta. Des de la tornada de la democràcia es va iniciar una ràpida caiguda de la natalitat, fet que comportarà presumiblement durant una o dos dècades una evolució demogràfica natural negativa. La societat de la Comunitat Valenciana serà en el futur cada vegada més dependent en la mesura que estarà més envellida.

La combinació entre una societat cada vegada més dependent i carències en matèria d’accessibilitat, tenint en compte la baixa mobilitat entre vivendes de les llars a la Comunitat Valenciana (relacionada amb la majoritària tinença en propietat, atés que entre el 75 % i el 80 % de llars propietàries de la seua vivenda principal), té unes implicacions de profund impacte social. De fet, en ocasió de la pandèmia de la covid-19 es va poder fer experiència íntima del que això suposa, sense particularitzacions, per a totes les persones igualment. El període de confinament estricte ha resultat ser, sens dubte, un dels moments comuns més impactants de la societat contemporània. La veritat és que actualment més de 15.000 persones no poden eixir de les seues cases perquè l’immoble a on residixen no és accessible. Estan literalment confinades en les seues cases. És urgent, per tant, atendre esta necessitat creixent.

En este sentit, el principal objectiu d’esta resolució d’ajudes és el de col·laborar en la transició cap a la plena accessibilitat en els edificis de vivendes i en les mateixes vivendes de la Comunitat Valenciana. Es dona contingut a un nou impuls de la millora de l’accessibilitat de vivendes, buscant més efectivitat de les ajudes convingudes amb l’Estat. Entre les línies de subvenció que preveu el Pla estatal per a l’accés a la vivenda 2022-2025 hi ha el foment de la millora de l’accessibilitat dins del Programa de millora de l’accessibilitat en les vivendes i a les vivendes, segons el que establix el Reial decret 42/2022, de 18 de gener, pel qual es regula este pla. Sobre este particular, convé tindre present la limitació de recursos davant de la magnitud de les necessitats. Això ha portat a prioritzar la concessió d’ajudes conformement a un únic criteri d’atorgament, que serà l’orde rigorós de presentació de sol·licituds.

Un segon objectiu, no menor, derivat d’esta necessitat indefugible és el de potenciar l’acceleració de la rehabilitació integral d’edificis de vivendes a la Comunitat Valenciana. Al llarg de la present dècada, un terç del total de parc de vivendes arribarà als 50 anys d’antiguitat i durant les dos següents, més de la mitat. Esta obsolescència accelerada tindrà conseqüències greus si no s’aborda amb urgència l’actualització de les prestacions de les vivendes, i no hi ha dubte que ha de ser per mitjà de la rehabilitació integral com a estratègia general. Amb este propòsit, la present resolució col·labora en l’estructuració del sector per mitjà de les figures d’agents i gestors de la rehabilitació, i promou la complementarietat de les ajudes a la rehabilitació amb la finalitat de concebre tota intervenció com a integral.

Tenint en compte que la pràctica totalitat de les actuacions de millora de l’accessibilitat d’edificis a la Comunitat Valenciana les realitzen les comunitats de persones propietàries, atesa l’estructura de propietat del parc immobiliari residencial, resulta prioritari establir mecanismes que faciliten la tramitació de les ajudes i l’execució de les obres per a oferir la millor informació possible que facilite la presa de decisions mitjançant acords de comunitat. Fonamentalment, les figures dels gestors i els agents de la rehabilitació estan enfocades a complir estos objectius.

Coneixedors, així mateix, de la situació econòmica que s’està travessant i l’esforç econòmic que està suposant, la conselleria amb competències en matèria de vivenda propugna donar cobertura tant a obres realitzades en un període determinat (ja concloses en el moment de la sol·licitud d’ajudes) com a actuacions no iniciades o acabades, oferint la possibilitat, en este últim cas, d’anticipar part de la subvenció que s’aprove per a col·laborar en l’inici de les actuacions previstes.

En tercer lloc, amb l’objectiu posat en la rehabilitació integral, cal promoure la complementarietat de les diferents línies d’ajudes gestionades des de la Vicepresidència i Conselleria de Servicis Socials, Igualtat i Vivenda. Per tant, les intervencions en matèria de millora de l’eficiència energètica, un requisit que ha d’entendre’s com a condició prèvia a tota actuació d’una certa envergadura en matèria d’accessibilitat, estan degudament emparades per la línia d’ajudes establides per les subvencions del Programa d’ajuda per a les actuacions de rehabilitació d’edificis i del Programa d’ajuda a les actuacions de millora de l’eficiència energètica en vivendes del Pla de recuperació, transformació i resiliència. La combinació entre estes ajudes amb la present resolució ha de poder garantir un abast més ampli dels recursos disposats a la Comunitat Valenciana per a atendre esta necessitat tan urgent. Este punt referit a la rehabilitació integral, amb atenció especial a la millora de l’eficiència energètica al parc construït de vivendes, ha de considerar-se, no obstant això, un objectiu a mitjà termini. Les condicions actuals en matèria d’accessibilitat, especialment entre la població més vulnerable, són tan oneroses que transitòriament queda justificat intervindre específicament en eixa matèria.

Estes subvencions s’incardinen en el Pla estratègic de subvencions per al període 2024-2026, aprovat mitjançant la Resolució de 18 de juny de 2024, de la Vicepresidència Segona i Conselleria de Serveis Socials, Igualtat i Habitatge (DOGV núm. 9875/20.06.2024), segons el que disposen els articles 164 i 169.3 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En tot el que no regula esta resolució, caldrà ajustar-se al que es disposa en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s’aprova el Reglament de la Llei general de subvencions.

En relació amb la política de la competència de la Unió Europea, les ajudes que es promouen no requerixen notificació o comunicació a la Unió Europea, perquè no falsegen o amenacen de falsejar la competència, de conformitat amb el que establix l’article 107 del Tractat de funcionament de la Unió Europea, ja que l’activitat que se subvenciona té un impacte estrictament local i, per consegüent, no afecta els intercanvis comercials entre estats membres.

Per tant, i en compliment del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques del Consell, s’ha remés el corresponent informe a la Direcció General de Fons Europeus i Sector Públic.

Per a la tramitació dels expedients de concessió, s’exigix que els possibles beneficiaris presenten documentació de caràcter tècnic costosa d’elaborar (memòries, projectes, etc.), i això requerix que coneguen amb antelació suficient els requisits i la documentació per a poder concórrer a les ajudes. Per tant, resulta necessari que l’aprovació de les bases i la convocatòria es realitzen de manera conjunta perquè els possibles beneficiaris en tinguen coneixement i puguen elaborar amb temps la documentació preceptiva i perquè es puguen gestionar les ajudes dins de l’exercici pressupostari.

En virtut de tot el que s’ha exposat, complits els tràmits procedimentals oportuns, vistes la Llei 39/2015, d’1 d’octubre, de procediment administratiu comú de les administracions públiques; la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; el Decret 112/2023, de 25 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat; el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i altres normes d’aplicació general i pertinent, resolc:

*Primer*

Aprovar les bases reguladores per a la concessió de subvencions de millora de l’accessibilitat a les vivendes del Pla estatal per a l’accés a la vivenda 2022-2025 d’acord amb el següent:

*Primera. Objecte i procediment de concessió*

1. Constituïx l’objectiu d’esta resolució establir les bases reguladores que regiran el procediment de gestió i concessió de subvencions de la conselleria amb competències en matèria de vivenda per a la millora de l’accessibilitat a les vivendes en municipis de la Comunitat Valenciana, de conformitat amb el que disposa el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025, tant en el medi urbà com en el rural, a:

a) Vivendes unifamiliars aïllades, entre mitgeres o agrupades en fila.

b) Edificis de vivendes de tipologia residencial col·lectiva.

c) Vivendes situades en edificis de tipologia residencial col·lectiva.

2. El procediment de concessió d’estes subvencions es tramitarà en règim de concurrència competitiva, en el qual l’únic criteri d’atorgament de la subvenció serà l’orde de presentació de sol·licituds, a fi de realitzar una gestió de les sol·licituds a mesura que es presenten amb la finalitat que les persones beneficiàries puguen escometre el més prompte possible les obres necessàries per a aconseguir que l’immoble siga accessible.

3. El procediment s’iniciarà d’ofici mitjançant la publicació d’esta resolució en *el Diari Oficial de la Generalitat Valenciana*.

*Segona. Actuacions subvencionables*

Seran subvencionables les actuacions de millora de l’accessibilitat i en particular les següents:

a) La instal·lació d’ascensors en edificis sense ascensor.

b) La renovació d’ascensors existents, instal·lació de salvaescales, rampes, automatismes per a l’obertura de portes que incorporen mecanismes motoritzats o altres dispositius d’accessibilitat, així com qualsevol mesura d’accessibilitat que facilite l’autonomia i la vida independent de persones amb mobilitat reduïda, tant en edificis com en vivendes unifamiliars, incloent-hi els dispositius adaptats a les necessitats de persones amb discapacitat sensorial o intel·lectual, així com la seua adaptació, una vegada instal·lats, a la normativa sectorial corresponent. S’inclou la integració mitjançant un únic mecanisme d’identificació (telèfon intel·ligent, càmeres, pantalles o altres dispositius tecnològics equivalents quant a la seua funcionalitat) dels sistemes d’obertura i control d’accessos i d’altres sistemes que necessiten control personal i l’adaptació, quan n’hi haja, a una altura no superior a 1,40 metres dels dispositius ja instal·lats.

La instal·lació de salvaescales serà objecte de subvenció quan es justifique la impossibilitat tècnica de qualsevol altra solució més integradora i accessible.

c) La instal·lació o la dotació de productes de suport com ara grues o artefactes anàlegs, així com sistemes tecnològics de guiatge que permeten la localització, o els que permeten l’accés i l’ús per part de les persones amb discapacitat als elements comuns de l’edifici, com ara jardins, zones esportives, piscines i altres similars.

d) La instal·lació d’elements d’informació, de comunicació o d’avís, com ara senyals lluminosos i visuals, vibrotàctils, o sonors que permeten l’orientació en l’ús d’escales i ascensors i en l’interior de les vivendes. En particular, la instal·lació d’elements que milloren l’accessibilitat i la seguretat en l’ús d’ascensors, com ara la comunicació bidireccional en cabina.

e) La instal·lació de productes de suport a l’audició per a l’accessibilitat en l’entorn, com els bucles magnètics.

f) La instal·lació d’elements o dispositius electrònics de comunicació entre les vivendes i l’exterior, com ara videoporters que proporcionen informació visual i auditiva i anàlegs.

g) La instal·lació de dispositius d’alarma en l’ascensor que garantisquen un sistema de comunicació visual, auditiva i bidireccional amb l’exterior per als casos d’emergència i atrapament, així com la instal·lació de bucle magnètic en estos dispositius.

h) La instal·lació domòtica i d’altres avanços tecnològics per a afavorir l’autonomia personal de persones majors o amb discapacitat.

i) Qualsevol intervenció que facilite l’accessibilitat universal en els espais de l’interior de les vivendes (unifamiliars, agrupades en fila o en edificis de tipologia residencial col·lectiva) o en els mateixos edificis de tipologia residencial col·lectiva objecte d’este programa, així com en les seues vies d’evacuació. S’inclouen obres dirigides a l’ampliació d’espais de circulació dins de la vivenda que complisquen les condicions del Codi tècnic de l’edificació pel que fa a

vivenda accessible, així com per a millorar les condicions d’accessibilitat en banys i cuines, i les modificacions o les adaptacions necessàries i adequades a les necessitats específiques de les persones amb discapacitat que habiten les vivendes. S’inclouen, així mateix, les obres necessàries i complementàries sobre elements directament relacionats amb l’actuació de millora de l’accessibilitat universal i el mal estat de conservació dels quals aconselle la intervenció.

j) Qualsevol intervenció que millore el compliment dels paràmetres establits en el document bàsic del Codi tècnic de l’edificació DB-SUA, seguretat d’utilització i accessibilitat. En particular, la instal·lació d’elements que milloren l’accessibilitat i la seguretat d’utilització als ascensors, com la millora de l’anivellament de la cabina.

*Tercera. Persones beneficiàries*

1. Podran ser beneficiàries de les ajudes d’este programa les persones físiques o jurídiques següents:

a) Les propietàries o usufructuàries de vivendes unifamiliars aïllades, entre mitgeres o agrupades en fila.

b) Les propietàries o usufructuàries d’edificis de tipologia residencial de vivenda col·lectiva.

c) Les propietàries o usufructuàries de vivendes incloses en un edifici de tipologia residencial de vivenda col·lectiva.

d) Les administracions públiques i els organismes i altres entitats de dret públic, així com les empreses públiques i les societats mercantils participades, íntegrament o majoritàriament, per les administracions públiques, propietàries de les vivendes.

e) Les comunitats de persones propietàries, o les agrupacions de comunitats de persones propietàries, constituïdes d’acord amb el que disposa l’article 5 de la Llei 49/1960, de 21 de juliol, de propietat horitzontal.

f) Les societats cooperatives de vivendes integrades per socis cooperativistes que requerisquen allotjament per a si mateixos o els seus familiars, les societats cooperatives compostes de manera agrupada per propietaris de vivendes o edificis que reunisquen els requisits que establix l’article 396 del Codi civil, així com per les persones propietàries que conformen comunitats de persones propietàries o agrupacions de comunitats de persones propietàries, constituïdes d’acord amb el que disposa l’article 5 de la Llei 49/1960.

g) Les persones propietàries que de manera agrupada siguen propietàries d’edificis, reunisquen els requisits establits per l’article 396 del Codi Civil i no hagen atorgat el títol constitutiu de propietat horitzontal.

h) Les empreses constructores, arrendatàries o concessionàries dels edificis, així com les cooperatives que acrediten esta condició mitjançant un contracte vigent a suficient termini amb la propietat que els atorgue la facultat expressa per a escometre les obres de rehabilitació objecte del programa.

i) Les persones arrendatàries quan les obres o les actuacions no siguen d’execució obligada per la persona propietària i acorden amb esta que amb càrrec a una part o la totalitat de la renda arrendatícia costege les actuacions de millora de l’accessibilitat. En este supòsit l’arrendatària podrà sol·licitar de la comunitat de persones propietàries o, si és el cas, de la persona o l’entitat propietària única, l’adopció de l’acord corresponent que la facultarà per a sol·licitar estes ajudes.

2. Quan les beneficiàries siguen persones físiques, hauran de posseir la nacionalitat espanyola, o la d’algun dels estats membres de la Unió Europea o de l’Espai Econòmic Europeu o Suïssa, o el parentiu determinat per la normativa que siga aplicable. En el cas dels estrangers no comunitaris, hauran de comptar amb autorització d’estada o residència a Espanya. Quan siguen persones jurídiques, hauran d’acreditar o declarar expressament en la sol·licitud que estan degudament constituïdes, segons la normativa que els resulte aplicable. En el cas d’entitats que no tinguen personalitat jurídica pròpia, hauran de fer-se constar expressament els compromisos d’execució assumits per cada membre de l’agrupació, així com l’import de la subvenció a aplicar per cada un d’ells.

3. No podran obtindre la condició de beneficiàries les persones incurses en alguna de les circumstàncies previstes en l’article 13 de la Llei 38/2003, de 17 de novembre, general de subvencions.

Si algun dels membres de la comunitat de persones propietàries, o de l’agrupació de comunitats de persones propietàries, incorre en una o diverses de les prohibicions que establix l’article 13.2 de la Llei 38/2003, no rebrà la part proporcional que li correspondria de l’ajuda rebuda, llevat que este membre estiga incurs en una situació de vulnerabilitat especial per tindre la unitat de convivència uns ingressos inferiors a 2,5 IPREM referit a 14 pagues.

En el cas que alguna de les persones propietàries incórrega en alguna de les causes establides per a la prohibició d’obtindre la condició de beneficiària i no concórrega en ella una situació de vulnerabilitat especial, es prorratejarà entre la resta de membres de la comunitat o l’agrupació la part corresponent a la subvenció que, si és el cas, es concedisca.

*Quarta. Requisits de les parts beneficiàries*

Les persones físiques o jurídiques beneficiàries de la subvenció queden obligades a complir les obligacions que preveu la Llei 38/2003 de 17 de novembre, general de subvencions, així com a les que deriven de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i la resta de normativa que resulte aplicable.

*Quinta. Gestor de la rehabilitació*

1. El concepte i les funcions de la persona que exercisca com a gestor de la rehabilitació són els que establix el títol VI de la Llei 8/2004, de 20 d’octubre, de vivenda de la Comunitat Valenciana.

2. La persona que exercisca com a gestor de la rehabilitació, per a poder actuar com a tal, haurà d’obtindre l’acord de la propietat, la comunitat de persones propietàries o l’agrupació de comunitats de persones propietàries, en el qual se l’autoritza a sol·licitar les ajudes en nom de la propietat, i serà, per tant, el seu representant a este efecte i assessorarà la propietat en el procés de l’execució de les obres. En qualsevol cas, caldrà formalitzar un document contractual entre les parts que continga l’abast de les funcions que ha de realitzar la persona que exercisca com a gestor de la rehabilitació.

3. La persona que exercisca com a gestor de la rehabilitació, per a poder actuar com a tal, haurà de cursar l’alta com a gestor de rehabilitació adherit a la convocatòria corresponent per a la tramitació de les ajudes de millora de l’accessibilitat a les vivendes del Pla estatal per a accés a la vivenda 2022-2025. L’alta es realitzarà telemàticament, d’acord amb el contingut de l’imprés normalitzat d’“Inscripció per a la gestió i la tramitació de les ajudes”, a través del tràmit <https://www.gva.es/va/inicio/procedimientos?id_proc=22801>  . Podran sol·licitar esta inscripció les persones físiques o jurídiques amb la capacitat tècnica suficient per a realitzar l’activitat de gestió indicada en l’apartat primer. Es podrà revocar o rebutjar la inscripció per a poder tramitar estos expedients en el cas que s’haja produït i s’haja demostrat fefaentment una pràctica professional incorrecta en la tramitació d’algun expedient d’estes ajudes en exercicis anteriors.

*Sexta. Agent de la rehabilitació*

1. El concepte i les funcions de la persona que exercisca com a agent de la rehabilitació són les que establix el títol VI de la Llei 8/2004, de 20 d’octubre, de vivenda de la Comunitat Valenciana.

2. La persona que exercisca com a agent de la rehabilitació, per a poder actuar com a tal, haurà d’obtindre l’acord amb la propietat, la comunitat de persones propietàries o l’agrupació de comunitats de persones propietàries, en el qual se l’autoritzarà perquè execute les obres pactades i cobre la subvenció que corresponga, i en este supòsit adquirirà la condició de perceptora de les ajudes. En qualsevol cas, haurà de formalitzar-se un document contractual entre les parts que continga les funcions que ha de realitzar, l’abast de les obres que s’han d’executar, el pressupost, el termini d’execució, el desglossament i la manera de finançar-les.

3. La persona que exercisca com a agent de la rehabilitació, per a poder actuar com a tal, haurà de cursar l’alta com a agent de la rehabilitació adherit a la convocatòria corresponent per a la tramitació de les ajudes de millora de l’accessibilitat a les vivendes del Pla estatal per a accés a la vivenda 2022-2025. L’alta es realitzarà telemàticament, d’acord amb el contingut de l’imprés normalitzat d’“Inscripció com a agent de la rehabilitació”, a través del tràmit <https://www.gva.es/va/inicio/procedimientos?id_proc=22545>  . Podran sol·licitar esta inscripció les persones físiques o jurídiques, públiques o privades, amb la capacitat tècnica i professional suficient per a poder garantir l’execució correcta de l’obra de millora de l’accessibilitat de què es tracte. Es podrà revocar o rebutjar la inscripció per a poder tramitar estos expedients en el cas que s’haja produït i s’haja demostrat fefaentment una pràctica empresarial incorrecta en la tramitació d’algun expedient d’estes ajudes.

*Sèptima. Requisits dels edificis o les vivendes objecte del programa d’ajudes*

1. Les vivendes unifamiliars aïllades, entre mitgeres o agrupades en fila per a les quals se sol·licite l’ajuda d’este programa han de complir els requisits següents en el moment de presentar la sol·licitud:

a) Estar finalitzades abans de 2006. Esta circumstància es podrà acreditar mitjançant una escriptura pública, una nota simple registral o una consulta descriptiva i gràfica de les dades cadastrals. Es podran concedir ajudes a vivendes amb una antiguitat igual o posterior a l’any 2006 en el cas que hi estiguen empadronades persones amb un grau de discapacitat superior o igual al 33 % o persones majors de 70 anys.

b) Que constituïsquen el domicili habitual de les persones propietàries, usufructuàries o arrendatàries en el moment de sol·licitar les ajudes. Esta circumstància es podrà acreditar mitjançant un certificat o volant d’empadronament.

c) Disposar de l’informe d’avaluació de l’edifici (IEEV.CV), formalitzat i subscrit per personal tècnic competent, presentat telemàticament en el Registre autonòmic de l’IEEV.CV. Alternativament, es podrà presentar un informe tècnic, subscrit per personal tècnic competent d’acord amb la Llei 38/1999, amb data anterior a la sol·licitud de l’ajuda que acredite la procedència de les actuacions subvencionables de la base segona adoptades, en el cas que la vivenda unifamiliar no estiga obligada a disposar d’IEEV.CV segons el Decret legislatiu 1/2021, de 18 de juny, del Consell.

2. Els edificis de vivendes de tipologia residencial col·lectiva que s’acullen a les ajudes d’este programa han de complir els requisits següents en el moment de presentació de la sol·licitud:

a) Estar finalitzats abans de 2006. Esta circumstància es podrà acreditar mitjançant una escriptura pública, una nota simple registral o una consulta descriptiva i gràfica de les dades cadastrals.

b) Que, almenys, el 70 % de la seua superfície construïda sobre rasant, excloent-ne la planta baixa o les plantes inferiors si té o tenen altres usos compatibles, tinga ús residencial de vivenda. Esta circumstància es podrà acreditar mitjançant una escriptura pública, una nota simple registral o una consulta descriptiva i gràfica de les dades cadastrals.

c) Que, almenys, el 50 % de les vivendes constituïsquen el domicili habitual de les persones propietàries, usufructuàries o arrendatàries en el moment de sol·licitar les ajudes d’este programa. Esta circumstància es podrà acreditar mitjançant un certificat o volant d’empadronament.

Quan es tracte d’una persona propietària única que haja hagut de reallotjar les persones inquilines per a realitzar les obres de millora de l’accessibilitat, no es tindrà en compte este requisit, si bé haurà de justificar esta circumstància i el compromís de destinar les vivendes objecte de millora en la seua accessibilitat a domicili habitual de les persones arrendatàries en el percentatge indicat.

Tampoc es tindrà en compte este requisit quan es tracte d’un immoble a on estiga el domicili habitual d’una persona amb discapacitat amb mobilitat reduïda que, a causa de la falta d’accessibilitat en les zones comunes, estiga confinada en la seua vivenda.

d) Que l’edifici compte amb el corresponent informe d’avaluació de l’edifici (IEEV.CV), formalitzat i subscrit per personal tècnic competent, presentat telemàticament en el Registre autonòmic de l’IEEV.CV.

e) Que les actuacions compten, si és el cas, amb l’acord de la comunitat per a l’execució de les obres, excepte en els casos d’edificis de persona propietària o usufructuària única.

3. Les vivendes situades en edificis de tipologia residencial col·lectiva per a les quals se sol·licite l’ajuda d’este programa han de complir els requisits següents en el moment de presentar la sol·licitud:

a) Estar finalitzades abans de 2006. Esta circumstància es podrà acreditar mitjançant una escriptura pública, una nota simple registral o una consulta descriptiva i gràfica de les dades cadastrals. Es podran concedir ajudes a vivendes amb una antiguitat igual o posterior a l’any

2006 en el cas que hi estiguen empadronades persones amb un grau de discapacitat superior o igual al 33 % o persones majors de 70 anys.

b) Que constituïsquen el domicili habitual de les persones propietàries, usufructuàries o arrendatàries en el moment de sol·licitar les ajudes. Esta circumstància es podrà acreditar mitjançant un certificat o volant d’empadronament.

c) Disposar d’informe tècnic, subscrit per personal tècnic competent d’acord amb la Llei 38/1999, amb data anterior a la sol·licitud de l’ajuda que acredite la procedència de les actuacions subvencionables de la base segona adoptades.

*Octava. Condicions particulars de les actuacions objecte d’ajudes*

Per a obtindre les ajudes detallades en este programa es requerix que:

a) En els edificis de vivendes de tipologia residencial col·lectiva, quan el cost de les obres d’accessibilitat, sense incloure l’IVA, siga superior a 4.000 euros per vivenda, a més de les obres d’accessibilitat es realitzen també obres de millora de l’eficiència energètica de l’edifici per a obtindre una reducció d’almenys un 30 % en l’indicador de consum d’energia primària no renovable, referida a la certificació energètica.

A més, en edificis situats en les zones climàtiques C, D i E, segons la classificació climàtica del Codi tècnic de l’edificació, també caldrà aconseguir una reducció de la demanda energètica anual global de calefacció i refrigeració de l’edifici d’almenys:

– Zones climàtiques D i E: un 35 %.

– Zona climàtica C: un 25 %.

Els edificis protegits oficialment per formar part d’un entorn declarat o a causa del seu particular valor arquitectònic o històric en els quals estiguen limitades les actuacions sobre els elements que componen l’envolupant tèrmica, no hauran de complir la reducció de demanda establida en el punt anterior. No obstant això, els elements de l’envolupant sobre els quals es puga intervindre han de complir els valors límit de transmitància tèrmica i de permeabilitat a l’aire, quan siga procedent, establits en la taula 3.1.1.a –HE1 i 3.1.3.a –HE1 del document bàsic DB HE d’estalvi d’energia del Codi tècnic de l’edificació.

Este estalvi energètic es justificarà per comparació entre el certificat d’eficiència energètica de l’edifici existent en el seu estat actual amb el certificat d’eficiència energètica obtingut considerant realitzades les actuacions previstes en el projecte o la memòria tècnica.

Els dos certificats tindran el contingut requerit en el Reial decret 390/2021, d’1 de juny, i estaran registrats en el Registre autonòmic de certificació d’eficiència energètica d’edificis.

Acabades les obres, s’haurà d’aportar el certificat d’eficiència energètica de l’edifici una vegada realitzades les actuacions de millora, i es registrarà igual que els certificats anteriors.

Esta obligació de realitzar obres de millora de l’eficiència energètica a més de les obres d’accessibilitat no s’aplicarà si residix en l’immoble una persona amb discapacitat amb mobilitat reduïda acreditada amb el corresponent certificat de discapacitat expedit per la Generalitat Valenciana, ni tampoc s’aplicarà en els casos en què la suma obtinguda segons la base dècima siga igual o superior a 8 punts.

b) La intervenció proposada haurà d’incloure necessàriament, com a mínim, les actuacions de millora de l’accessibilitat que preveu l’informe d’avaluació de l’edifici (IEEV.CV) vigent en el cas d’edificis de vivendes de tipologia residencial col·lectiva i en vivendes unifamiliars quan siga preceptiu.

c) En les actuacions de millora de l’accessibilitat en edificis de vivendes de tipologia residencial col·lectiva i vivendes unifamiliars haurà de garantir-se un itinerari accessible des de la via pública fins a l’ascensor. En cas contrari, el personal tècnic haurà d’acreditar i justificar l’actuació proposada com l’ajust raonable possible.

d) Les obres podran estar iniciades abans de la sol·licitud de les ajudes, però sempre que esta data d’inici siga posterior a l’1 de gener de 2023.

e) En el cas d’edificis de vivendes de tipologia residencial col·lectiva, les obres no podran estar finalitzades en el moment de la sol·licitud. S’entendrà per data de finalització de les obres la que conste en el certificat final d’obra o la d’expedició de l’última factura de les obres en el cas que no siga necessari aportar projecte.

*Novena. Gasto subvencionable*

1. Podran formar part del gasto subvencionable de l’actuació, a més del cost de les obres d’accessibilitat, els honoraris dels professionals intervinents, el cost de la redacció dels projectes si és el cas, les memòries tècniques, els informes tècnics i els certificats necessaris, els gastos derivats de la tramitació administrativa, inclosos els gastos de gestió per part de la persona que exercisca com a gestor o agent de la rehabilitació, si és el cas, i el tributs, sempre que tots estiguen degudament justificats. No podran formar part d’este gasto subvencionable el cost de redacció de l’IEEV.CV. L’IVA es podrà considerar elegible sempre que no puga ser susceptible de recuperació o compensació total o parcial.

Quan el cost de les obres d’accessibilitat supere la quantia establida en la vigent Llei de contractes del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors amb caràcter previ a la contracció del compromís per a l’execució de l’obra, llevat que el gasto s’haja produït amb anterioritat a la publicació de les bases de la subvenció.

L’elecció entre les ofertes presentades, que s’han d’aportar amb la sol·licitud de subvenció, s’ha de fer d’acord amb els criteris d’eficiència i economia, i ha de justificar-se expressament en una memòria quan no recaiga en la proposta econòmica més avantatjosa.

2. El cost de les obres d’accessibilitat no podrà superar els costos mitjans de mercat de la Comunitat Valenciana. S’entendran per costos mitjans de mercat de la Comunitat Valenciana els que figuren en l’edició vigent de la Base de dades de preus de la construcció de l’Institut Valencià de l’Edificació, als quals s’aplicaran, si és el cas, el mecanisme d’actualització de pressupostos que preveu el mateix Institut Valencià de l’Edificació.

*Dècima. Inversió màxima subvencionable i quantia de les ajudes*

1. Per a determinar el percentatge que cal aplicar al gasto subvencionable per a obtindre l’ajuda a concedir, es partirà de la puntuació obtinguda per l’immoble objecte de l’actuació segons la seua categoria cadastral i de la mitjana de la renda per unitat de consum segons les dades de l’INE de les llars residents domiciliades en la secció censal a on està situat l’immoble, corresponent a l’últim any publicat amb anterioritat a la data d’inici del termini de presentació de sol·licituds d’ajuda de la convocatòria corresponent.

A partir d’estos dos indicadors, s’obtindran les puntuacions següents:

a) Segons la categoria cadastral

|  |  |
| --- | --- |
| *Categoria cadastral* | *Puntuació* |
| 1, 2, 3 | 1 punt |
| 4, 5 | 2 punts |
| 6, 7, 8 i 9 | 1 punts |

b) Segons la mitjana de la renda per unitat de consum segons dades de l’INE de les llars domiciliades en la secció censal a on està situat l’immoble objecte de l’actuació, corresponent a l’últim any publicat amb anterioritat a la data d’inici del termini de presentació de sol·licituds d’ajuda de la convocatòria corresponent.

|  |  |
| --- | --- |
| *Ingressos en euros* | *Puntuació* |
| Menys de 13.000 | 7 punts |
| Entre 13.000 i 19.000 | 4 punts |
| Més de 19.000 | 1 punt |

2. Partint de la suma de la puntuació obtinguda dels dos indicadors anteriors, el percentatge que s’ha d’aplicar sobre el gasto subvencionable per al càlcul de la subvenció a concedir i la quantia màxima de la subvenció s’establix en el quadro següent:

|  |  |  |  |  |  |  |
| --- | --- | --- | --- | --- | --- | --- |
|  | *Puntuació total obtinguda*  *(a+b)* | *Percentatge de subvenció a aplicar sobre el gasto subvencionable* | *Quantia màxima de la subvenció per vivenda* | | | *Locals comercials o altres usos compatibles que participen dels costos de l’actuació* |
| *Cas general* | *Si en l’edifici o vivenda residix almenys una persona amb grau de discapacitat < 33 %* | *Si en l’edifici o vivenda residix almenys una persona amb grau de discapacitat ? 33 %* | *Quantia màxima de l’ajuda per m² construït* |
| Vivendes unifamiliars aïllades, entre mitgeres o agrupades en fila | ? 5 punts | 20 % | 4.000 € | 5.000 € | 6.000 € | --- |
| > 5 i < 8 punts | 40 % | 8.000 € | 10.000 € | 12.000 € | --- |
| ? 8 punts | 60 % | 12.500 € | 15.000 € | 18.000 € | --- |
| Edificis de vivendes de tipologia residencial col·lectiva | ? 5 punts | 20 % | 3.000 €/viv. | 5.000 €/viv. | 6.000 €/viv. | 30 €/m2 |
| > 5 i < 8 punts | 40 % | 6.000 €/viv. | 10.000 €/viv. | 12.000 €/viv. | 60 €/m2 |
| ? 8 punts | 60 % | 9.000 €/viv. | 15.000 €/viv. | 18.000 €/viv. | 90 €/m2 |
| Vivendes incloses en edificis de tipologia residencial col·lectiva | ? 5 punts | 20 % | 2.000 € | 5.000 € | 6.000 € | --- |
| > 5 i < 8 punts | 40 % | 4.000 € | 10.000 € | 12.000 € | --- |
| ? 8 punts | 60 % | 6.000 € | 15.000 € | 18.000 € | --- |

  

3. En el cas que en l’immoble residisca alguna persona amb discapacitat per mobilitat reduïda acreditada per la Generalitat Valenciana o major de 70 anys, cada un dels percentatges que figuren en la columna de percentatge de subvenció a aplicar sobre el gasto subvencionable del quadro anterior s’incrementaran 20 punts i arribaran així al 40 %, el 60 % i el 80 %, respectivament. La quantia màxima de la subvenció per vivenda o local indicada en la taula corresponent no resultarà incrementada.

4. Per a poder computar la quantia establida per cada metre quadrat de superfície construïda d’ús comercial o altres usos, serà necessari que els predis corresponents participen en els costos d’execució de l’actuació.

5. La quantia màxima d’estes ajudes s’incrementarà 3.000 euros més per vivenda en edificis o vivendes declarats bé d’interés cultural, catalogats o que compten amb algun nivell de protecció en l’instrument d’ordenació urbanística corresponent.

*Onzena. Compatibilitat de les ajudes*

1. Les subvencions que es concedisquen seran compatibles amb altres ajudes públiques per al mateix objecte, sempre que no se supere el cost total de l’actuació d’accessibilitat i sempre que la regulació de les altres ajudes, siguen d’àmbit nacional o europeu, ho admeten. En concret estes ajudes són compatibles amb les ajudes del Pla de recuperació, transformació i resiliència per a les actuacions de rehabilitació d’edificis, d’actuacions de millora de l’eficiència energètica en vivendes o per a elaborar el llibre de l’edifici existent per a la rehabilitació i la redacció de projectes de rehabilitació. En el cas que amb el conjunt d’ajudes a concedir per a esta actuació se supere el cost total de les obres d’accessibilitat, es reduirà l’import d’esta subvenció fins a arribar a este límit com a màxim.

2. No podran obtindre la condició persones beneficiàries les que ja siguen beneficiàries per a la mateixa actuació de les ajudes d’algun dels programes que es regulen en el Pla estatal per a l’accés a la vivenda 2022-2025.

3. Tampoc podran obtindre la condició de beneficiàries les comunitats de persones propietàries o persones propietàries que ja hagen obtingut, per a la mateixa actuació, una resolució de concessió d’ajudes en convocatòries anteriors amb càrrec als programes d’ajudes de l’anterior Pla estatal de vivenda 2018-2021.

4. Quan una vivenda unifamiliar o una vivenda situada en un edifici de vivendes de tipologia residencial col·lectiva haja sigut objecte de concessió d’ajudes en convocatòries anteriors del Pla RENHATA, únicament podran sol·licitar-se estes ajudes per a una actuació diferent de les ja subvencionades. En este cas, la suma d’estes ajudes i les percebudes pel Pla RENHATA no podran superar la quantia màxima de la subvenció per vivenda establida pel Pla estatal 2022-2025 segons el cas.

*Dotzena. Obligacions i responsabilitats de les persones o les entitats beneficiàries*

Les persones o entitats beneficiàries queden obligades a:

a) Destinar l’import íntegre de l’ajuda al pagament de les obres i les actuacions per a la millora de l’accessibilitat. Quan es tracte de comunitats de persones propietàries o agrupacions de comunitats de persones propietàries, l’import d’esta haurà de repartir-se entre les persones propietàries de vivendes i, si és el cas, les persones propietàries de locals comercials o predis d’altres usos compatibles, de conformitat amb les regles previstes en la legislació de propietat horitzontal.

b) Facilitar qualsevol document, informació o inspecció que la direcció general competent en matèria de vivenda considere necessaris per al control del compliment dels fins previstos.

c) Comunicar l’obtenció d’altres subvencions o ajudes per a la mateixa finalitat, procedents de qualsevol administració o ens públic o privat, nacional o internacional.

d) Actualitzar la documentació presentada que haja patit alguna modificació o la vigència de la qual haja finalitzat amb anterioritat a la liquidació de les subvencions.

e) Complir totes i cada una de les obligacions que establix l’article 14 de la Llei 38/2003, de 17 de novembre, general de subvencions.

f) Comunicar, fins i tot durant la tramitació de la sol·licitud, a la direcció general competent en matèria de vivenda qualsevol modificació de les condicions que puga motivar o haja motivat este reconeixement i que puga determinar la pèrdua sobrevinguda del dret a l’ajuda. La no comunicació d’estes modificacions serà causa suficient per a iniciar un expedient de reintegrament de les quantitats que es puguen haver cobrat indegudament. A este efecte, esta comunicació es durà a terme dins dels 10 dies següents a aquell en què es produïsca la modificació a través del tràmit d’aportació documental habilitat a este efecte.

g) Assumir l’aportació econòmica per la diferència entre l’import de l’ajuda i el cost total de la inversió per a la qual se sol·licita la subvenció, de manera que es garantisca l’execució de l’obra i les variacions pressupostàries que puguen originar-se durant la seua execució.

h) Facilitar les dades relatives al perceptor final dels fons quan no siguen ells mateixos.

i) En cas que n’hi haja, per a cobrar les ajudes s’hauran de retirar escuts, plaques i altres objectes que continguen simbologia de la revolta militar, de la Guerra Civil Espanyola i de la dictadura franquista, llevat que concórreguen raons artístiques, arquitectòniques o artisticoreligioses protegides per la llei, de conformitat amb l’article 35 de la Llei 20/2022, de 19 d’octubre, de memòria democràtica.

j) Complir les obligacions de transparència establides en la base vint-i-setena.

k) Tindre donada d’alta la domiciliació bancària de manera automatitzada a través del sistema informàtic PROPER, en compliment del que disposa l’Orde 2/2022, de la Conselleria d’Hisenda i Model Econòmic, en el cas que la part beneficiària de la subvenció siga una persona obligada a utilitzar el tràmit referit.

l) En el cas d’entitats locals, per al pagament de les ajudes l’entitat beneficiària haurà d’acreditar estar al corrent en el compliment de l’obligació de rendició dels seus comptes anuals davant de la Sindicatura de Comptes, de conformitat amb el que disposa l’article 199 de la Llei 8/2010, de 23 de juny, de la Generalitat, de règim local de la Comunitat Valenciana.

*Tretzena. Subcontractació de l’objecte subvencionable*

1. Les persones beneficiàries podran subcontractar fins al 100 per 100, d’acord amb el que disposen l’article 29 de la Llei 38/2003, l’article 68 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, i l’article 165.2 n de la Llei 1/2015, de 6 de febrer de la Generalitat, d’hisenda pública, sector públic instrumental i de subvencions, i, en general, la normativa de subvencions, i sense necessitat d’autorització prèvia.

2. En els supòsits de subcontractació, les persones contractistes quedaran obligades només davant de la persona beneficiària, que assumirà la responsabilitat total de l’activitat subvencionada per l’Administració autonòmica.

*Catorzena. Forma de presentació de sol·licituds*

1. La sol·licitud es presentarà telemàticament a través del tràmit corresponent habilitat a este efecte.

El procediment telemàtic requerirà la presentació de sol·licituds, segons el model normalitzat, a través de la seu electrònica de la Generalitat <https://sede.gva.es>  , i hauran d’estar firmades electrònicament mitjançant firma electrònica avançada, basada en un certificat reconegut segons el que disposa el Decret 220/2014, de 12 de desembre, del Consell, pel qual s’aprova el Reglament de l’administració electrònica de la Comunitat Valenciana, i expedit per la Generalitat o per qualsevol altre prestador de servicis de certificació amb el qual la Generalitat haja firmat el conveni oportú.

2. Les sol·licituds les presentarà telemàticament qui tinga la condició de part beneficiària de l’ajuda, d’acord amb la base tercera, o, si és el cas, el seu representant o la persona que exercisca com a gestora o agent de la rehabilitació nomenada per la part beneficiària.

3. Les persones físiques que no disposen de mitjans tècnics per a formalitzar la sol·licitud podran acudir, durant el termini de presentació de sol·licituds, a les dependències de les direccions territorials de la Conselleria, situades a l’avinguda Aguilera número 1 (03839 Alacant), a l’avinguda del Mar número 16 (12061 Castelló de la Plana) i al carrer Gregori Gea número 27 (46348 València), i a qualsevol de les oficines de la Xarxa Xaloc regulades mitjançant el Decret 199/2021, de 10 de desembre, del Consell, de creació de la Xarxa d’Oficines Locals de Vivenda, Rehabilitació i Regeneració Urbana (Xarxa Xaloc), a on seran assistides per personal tècnic per a la presentació, sense perjuí de poder presentar la sol·licitud en qualsevol dels registres que preveu la Llei 39/2015, d’1 d’octubre, del procediment administratiu comú de les administracions públiques.

En el cas de formular la sol·licitud de manera presencial, hauran de presentar els documents indicats en esta base i els formularis i les declaracions que estaran a la seua disposició en les dependències indicades en el paràgraf anterior.

4. La presentació de la sol·licitud comporta l’acceptació incondicionada de les bases establides en esta resolució.

5. En el formulari normalitzat de sol·licitud d’ajudes es reflectiran les dades següents:

a) Dades de la part beneficiària de les ajudes.

b) Si és el cas, dades del representant: cognoms i nom, NIF i l’acreditació de la representació que exercix, d’acord amb la normativa específica aplicable.

c) Si és el cas, dades de la persona que exercisca com a gestor o agent de la rehabilitació: cognoms i nom, NIF.

d) Dades de l’immoble objecte d’actuació: adreça i referència cadastral.

e) Nombre de vivendes i, si és el cas, els locals de l’edifici objecte d’actuació amb la indicació de la seua superfície construïda, i nombre d’altures inclosa la planta baixa, en el cas d’edificis de tipologia residencial de vivenda col·lectiva.

f) Dades d’ocupació de l’edifici.

g) Número de registre d’entrada de la inscripció de l’informe d’avaluació de l’edifici en el Registre autonòmic de l’IEEV.CV, en el cas que siga preceptiu o s’aporte en la sol·licitud en substitució de l’informe tècnic.

h) Autorització o oposició de les persones sol·licitants, perquè l’Administració consulte les dades següents:

– Estar al corrent en les obligacions tributàries amb l’Estat.

– Estar al corrent en les obligacions tributàries amb la Generalitat Valenciana.

– Identitat de la persona sol·licitant o, si és el cas, del seu representant legal.

– Estar al corrent en els pagaments amb la Tresoreria de la Seguretat Social.

– Dades cadastrals.

– Informe d’avaluació de l’edifici inscrit en el Registre autonòmic de l’IEEV.CV, si és el cas.

– Residència.

– Grau de discapacitat i reconeixement de mobilitat reduïda, si és el cas.

En el cas que les persones sol·licitants no autoritzen esta consulta o s’hi oposen, hauran d’indicar-ne els motius i aportar, si és el cas, el document acreditatiu corresponent.

6. La documentació que calga adjuntar a la sol·licitud, i que consistisca en declaracions responsables o compromisos, estarà a la disposició de les persones sol·licitants, en format PDF, en l’apartat “Impresos associats” corresponent a la convocatòria, per a formalitzar-la en el tràmit telemàtic.

7. En la sol·licitud s’indicarà si les obres ja estan acabades o bé si estan pendents d’iniciar o acabar, i haurà d’anar acompanyada de la documentació per al primer cas i per al segon que es detalla en els apartats següents.

7.1 Documentació que cal presentar en el cas d’obres acabades en el moment de la presentació de la sol·licitud en el cas de vivendes unifamiliars i vivendes situades en edificis de tipologia residencial col·lectiva:

a) Si és el cas, una còpia del contracte amb la persona que exercisca com a gestor o agent de la rehabilitació.

b) En el cas de persones que exercisquen com a agents de la rehabilitació que siguen perceptores directes de les ajudes, document de cessió del cobrament.

c) Projecte o memòria justificativa de l’actuació a realitzar, incloent-hi plànols i pressupost detallat per partides amb la indicació de mesuraments i preus per unitats d’obra.

Quan l’actuació subvencionada requerisca projecte, segons l’article 2 del Reial decret 1000/2010, de 5 d’agost, sobre visat col·legial obligatori, i en compliment de l’exigència de disposar d’informe de l’oficina de supervisió de projectes, d’acord amb el que estipula l’article 164 h de la Llei 1/2015, de 6 de febrer, d’hisenda pública, del sector instrumental i de subvencions, modificada pel Decret llei 6/2021, d’1 d’abril, del Consell, s’exigirà la presentació del visat col·legial del projecte en substitució de l’informe de l’oficina de supervisió, llevat que este projecte el presente un gestor o un agent públic de rehabilitació i justifique que ha sigut objecte d’informe per una oficina de supervisió de projectes.

En qualsevol cas, tant en el projecte, com en el cas que no siga exigible projecte i s’aporte una memòria tècnica subscrita per personal tècnic competent, serà necessari justificar la coherència de l’actuació proposada amb l’informe d’avaluació de l’edifici i l’adequació de l’actuació al Codi tècnic de l’edificació i altra normativa aplicable fins a on siga viable urbanísticament, tècnicament o econòmicament.

d) Informe municipal d’ocupació de la vivenda o certificat d’empadronament. (S’entendrà que si una persona està empadronada en una vivenda, eixe és el seu domicili habitual i permanent i, per tant, la vivenda està ocupada.)

e) Contracte o oferta firmada i pressupost desglossat per partides, mesuraments, preus unitaris i totals, amb l’IVA desglossat corresponent i la seua acceptació expressa per part de la persona propietària de l’immoble. En el full resum per capítols haurà de constar la firma i el segell de l’empresa, el NIF i la data.

D’acord amb la base novena, quan el cost de les obres d’accessibilitat supere la quantia establida en la vigent Llei de contractes del sector públic per al contracte menor, s’hauran d’aportar com a mínim tres ofertes de diferents proveïdors a partir de les quals s’ha seleccionat l’oferta que ha servit de base per a sol·licitar l’ajuda, llevat que el gasto s’haja produït amb anterioritat a la publicació de les bases de la subvenció.

f) Llicència urbanística quan siga necessària, o autorització municipal anàloga d’acord amb l’article 78 de la Llei 7/2021, de 29 de desembre, de mesures fiscals, de gestió administrativa i financera i d’organització de la Generalitat 2022.

g) Acta de replanteig i certificat final d’obra, quan corresponga, subscrit pel director o directora d’obra i director o directora d’execució de l’obra. Quan no siguen exigibles, certificat d’inici i de finalització de les obres de millora de l’accessibilitat firmats per personal tècnic competent.

h) Relació certificada i còpia de les factures i dels corresponents justificants bancaris de pagament relatius a la inversió realitzada i que responguen al pressupost i els contractes presentats.

i) Reportatge fotogràfic en color de les obres executades, així com de la façana principal de l’edifici, si és el cas.

j) En els supòsits en què les persones sol·licitants, en aplicació del que establix l’article 28 de la Llei 39/2015, d’1 d’octubre, de procediment administratiu comú de les administracions públiques, manifesten oposició al fet que l’Administració obtinga electrònicament la documentació necessària per a la tramitació de l’expedient, hauran d’indicar-ne els motius i aportar, si és el cas, el document o documents acreditatius corresponents que assenyala l’apartat 5.h d’esta base.

k) Imprés normalitzat de domiciliació bancària degudament formalitzat, amb la designació del compte bancari de la persona sol·licitant per a l’ingrés de les ajudes únicament en el cas de persona física que no està obligada a utilitzar el tràmit automatitzat per a l’alta o modificació de la domiciliació bancària, d’acord amb el que disposa l’Orde 2/2022 de la Conselleria d’Hisenda i Model Econòmic, i siga nova perceptora d’ajudes de la Generalitat o requerisca canvi de número de compte bancari.

D’acord amb el que disposa l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV núm. 9324, de 25.04.2022), estan obligades a utilitzar el sistema d’altes, modificacions i baixes de comptes bancaris els interessats següents:

– Les persones jurídiques.

– Les entitats sense personalitat jurídica.

– Qui exercisca una activitat professional per a la qual es requerisca col·legiació obligatòria, per als tràmits i les actuacions que realitze amb les administracions públiques en exercici d’esta activitat professional. En tot cas, dins d’este col·lectiu s’entendran inclosos els notaris i els registradors de la propietat i mercantils.

– Qui represente un interessat que estiga obligat a relacionar-se electrònicament amb l’Administració.

El tràmit es pot realitzar en la seu electrònica de la Generalitat, a través de l’enllaç següent: <https://www.gva.es/va/inicio/procedimientos?id_proc=22904>.

Tot això, sense perjuí que les persones físiques, quan ho consideren oportú, puguen realitzar el tràmit automatitzat en substitució de l’imprés de domiciliació bancària.

Juntament amb la sol·licitud s’aportarà el justificant que acredite la realització del tràmit, si és el cas.

l) Si és el cas, declaració responsable a través del model normalitzat de justificació de residència en la vivenda d’una persona amb discapacitat acreditada per la Generalitat Valenciana o major de 70 anys.

m) En el cas de vivendes unifamiliars que no aporten l’IEEV.CV i vivendes en edificis de vivenda de tipologia residencial col·lectiva, informe tècnic, subscrit per personal tècnic competent d’acord amb la Llei 38/1999, amb data anterior a la sol·licitud de l’ajuda que acredite la procedència de les actuacions subvencionables de la base segona adoptades.

n) Declaració responsable que incloga el detall d’altres ingressos o subvencions que hagen finançat l’activitat subvencionada, amb la indicació de l’import i la seua procedència.

7.2. Documentació que cal presentar en el cas d’obres no iniciades o sense acabar en el moment de presentar la sol·licitud:

a) Còpia de l’acta o certificat del secretari o administrador, amb l’acord de la comunitat, de les comunitats de persones propietàries degudament agrupades, o de l’assemblea de la cooperativa, pel qual s’aprova l’execució de les obres objecte de les ajudes, en el cas d’edificis de vivendes de tipologia residencial col·lectiva.

b) Si és el cas, còpia de l’acta o certificat del secretari o l’administrador en què conste l’acord de la comunitat pel qual es formalitza el contracte amb la persona que exercisca com a gestor o agent de la rehabilitació, en el cas d’edificis de vivendes de tipologia residencial col·lectiva.

c) Les persones propietàries que, de manera agrupada, posseïsquen edificis que reunisquen els requisits que establix l’article 396 del Codi Civil i no hagen atorgat el títol constitutiu de propietat horitzontal hauran de presentar una justificació de la relació jurídica existent amb les diferents propietats que conformen l’immoble. També haurà d’acreditar-se la no necessitat de constitució com a propietat horitzontal i s’aportarà un acord firmat per totes les parts sobre la conformitat amb les actuacions, sobre el nomenament d’un representant i sobre el compte en què es realitzaran els pagaments, així com les quotes de participació assumides per cada un dels titulars.

d) Si és el cas, una còpia del contracte amb la persona que exercisca com a gestor o agent de la rehabilitació.

e) En el cas de persones que exercisquen com a agent de la rehabilitació que siguen perceptores directes de les ajudes, document de cessió del cobrament.

f) Projecte o memòria justificativa de l’actuació a realitzar, incloent-hi plànols i pressupost detallat per partides, amb la indicació de mesuraments i preus per unitats d’obra.

Quan l’actuació subvencionada requerisca projecte, segons l’article 2 del Reial decret 1000/2010, de 5 d’agost, sobre visat col·legial obligatori, i en compliment de l’exigència de disposar d’informe de l’oficina de supervisió de projectes, d’acord amb el que estipula l’article 164 h de la Llei 1/2015, de 6 de febrer, d’hisenda pública, del sector instrumental i de subvencions, modificada pel Decret llei 6/2021, d’1 d’abril, del Consell, s’exigirà la presentació del visat col·legial del projecte en substitució de l’informe de l’oficina de supervisió, llevat que este projecte el presente un gestor o un agent públic de rehabilitació i justifique que ha sigut objecte d’informe per una oficina de supervisió de projectes.

En qualsevol cas, tant en el projecte, com en el cas que no siga exigible projecte i s’aporte una memòria tècnica subscrita per personal tècnic competent, serà necessari justificar la coherència de l’actuació proposada amb l’informe d’avaluació de l’edifici i l’adequació de l’actuació al Codi tècnic de l’edificació i altra normativa aplicable fins a on siga viable urbanísticament, tècnicament o econòmicament.

g) Informe municipal d’ocupació de les vivendes de l’edifici o certificat d’empadronament. (S’entendrà que si una persona està empadronada en una vivenda, eixe és el seu domicili habitual i permanent i, per tant, la vivenda està ocupada.)

h) Certificat d’eficiència energètica de l’edifici existent en el seu estat actual, amb el contingut que requerix el Reial decret 390/2021, d’1 de juny, firmat per personal tècnic competent i registrat en el registre autonòmic de certificació d’eficiència energètica d’edificis, en el cas de realitzar obres de millora de l’eficiència energètica.

i) Certificat d’eficiència energètica de l’edifici existent obtingut considerant realitzades les actuacions de millora de l’eficiència energètica previstes en el projecte o memòria, realitzat amb el mateix programa reconegut de certificació que l’utilitzat per als certificats previs a la intervenció, subscrit per personal tècnic competent, en el qual s’acredite el compliment dels requisits establits per a l’obtenció de l’ajuda.

j) Contracte o oferta firmada i pressupost desglossat per partides, mesuraments, preus unitaris i totals, amb l’IVA desglossat corresponent i la seua acceptació expressa per part de la comunitat de persones propietàries o per la persona propietària de l’immoble. En el full resum per capítols haurà de constar la firma i el segell de l’empresa, el NIF i la data.

D’acord amb la base novena, quan el cost de les obres d’accessibilitat supere la quantia establida en la vigent Llei de contractes del sector públic per al contracte menor, s’hauran d’aportar com a mínim tres ofertes de diferents proveïdors a partir de les quals s’ha seleccionat l’oferta que ha servit de base per a sol·licitar l’ajuda, llevat que el gasto s’haja produït amb anterioritat a la publicació de les bases de la subvenció.

k) Sol·licitud i/o llicència urbanística quan siga necessària, o autorització municipal anàloga d’acord amb l’article 78 de la Llei 7/2021, de 29 de desembre, de mesures fiscals, de gestió administrativa i financera i d’organització de la Generalitat 2022.

l) Si les obres estan iniciades, certificat de l’inici de les obres firmat per personal tècnic competent o acta de replanteig, firmada i datada pel director/a de l’obra i l’empresa constructora i amb el vistiplau de la propietat.

m) Reportatge fotogràfic en color de totes les zones que hagen de resultar afectades per les actuacions de millora de l’accessibilitat, així com de la façana principal de l’edifici, si és el cas.

n) En el cas d’edificis de vivendes de tipologia residencial col·lectiva, relació de vivendes i locals de l’edifici que participen en els gastos de l’obra, amb la indicació de les quotes de participació, que en total hauran de sumar el 100 %.

o) En els supòsits en què les persones sol·licitants, en aplicació del que establix l’article 28 de la Llei 39/2015, d’1 d’octubre, de procediment administratiu comú de les administracions públiques, manifesten oposició al fet que l’Administració recapte electrònicament la documentació necessària per a la tramitació de l’expedient, hauran d’indicar-ne els motius i aportar, si és el cas, el document o documents acreditatius corresponents que assenyala l’apartat 5.h d’esta base.

p) Imprés normalitzat de domiciliació bancària degudament formalitzat, amb la designació del compte bancari de la persona sol·licitant per a l’ingrés de les ajudes únicament en el cas de persona física que no està obligada a utilitzar el tràmit automatitzat per a l’alta o modificació de la domiciliació bancària d’acord amb el que disposa l’Orde 2/2022, de la Conselleria d’Hisenda i Model Econòmic, i siga nova perceptora d’ajudes de la Generalitat o requerisca canvi de número de compte bancari.

D’acord amb el que disposa l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV núm. 9324, de 25.04.2022), estan obligades a utilitzar el sistema d’altes, modificacions i baixes de comptes bancaris els interessats següents:

– Les persones jurídiques.

– Les entitats sense personalitat jurídica.

– Els qui exercisquen una activitat professional per a la qual es requerisca col·legiació obligatòria, per als tràmits i les actuacions que realitzen amb les administracions públiques en exercici d’esta activitat professional. En tot cas, dins d’este col·lectiu s’entendran inclosos els notaris i els registradors de la propietat i mercantils.

– Els qui representen un interessat que estiga obligat a relacionar-se electrònicament amb l’Administració.

El tràmit es pot realitzar en la seu electrònica de la Generalitat, a través de l’enllaç següent: <https://www.gva.es/va/inicio/procedimientos?id_proc=22149>

Tot això, sense perjuí que les persones físiques, quan ho consideren oportú, puguen realitzar el tràmit automatitzat en substitució de l’imprés de domiciliació bancària.

Juntament amb la sol·licitud s’aportarà el justificant que acredite la realització del tràmit, si és el cas.

q) Si és el cas, declaració responsable a través del model normalitzat de justificació de residència en l’edifici o la vivenda de persona amb discapacitat acreditada per la Generalitat Valenciana o major de 70 anys.

r) En el cas de vivendes unifamiliars que no aporten d’IEEV.CV i vivendes en edificis de vivenda de tipologia residencial col·lectiva, informe tècnic, subscrit per personal tècnic competent d’acord amb la Llei 38/1999, amb data anterior a la sol·licitud de l’ajuda que acredite la procedència de les actuacions subvencionables de la base segona adoptades.

*Quinzena. Instrucció de l’expedient*

1. La instrucció i la tramitació del procediment correspondrà als servicis centrals i/o territorials de direcció general amb competències en matèria de vivenda, en el seu àmbit d’actuació respectiu, la qual acordarà d’ofici totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució, tal com s’establix en els termes previstos en la legislació vigent en matèria de procediment administratiu comú.

2. Quan la sol·licitud presentada no reunisca els requisits assenyalats en la legislació bàsica de procediment administratiu comú o no s’adjunte la documentació que resulte exigible d’acord amb estes bases o es considere necessària per a resoldre, es requerirà a la persona sol·licitant que, en el termini de 10 dies, aporte la documentació necessària o esmene els defectes observats, de conformitat amb el que disposa l’article 68 de la Llei 39/2015, d’1 d’octubre, del procediment administratiu comú de les administracions públiques, amb la indicació que, si no ho fa, es considerarà que desistix de la petició, amb una resolució prèvia que caldrà dictar en els termes previstos en la legislació bàsica de procediment administratiu comú.

3. A l’efecte del que disposa l’apartat anterior, es publicaran en el portal web de la Generalitat, <https://habitatge.gva.es/va/ajudes>  , les llistes provisionals de sol·licituds admeses i d’excloses per resultar incompleta la documentació presentada o per no resultar acreditada la concurrència dels requisits per a ser persona beneficiària de l’ajuda, amb la indicació del mitjà perquè cada persona sol·licitant puga accedir a la informació relativa al motiu de la seua exclusió. Les persones sol·licitants que hagen facilitat en la sol·licitud un número de telèfon mòbil podran ser avisades de la publicació de les llistes provisionals mitjançant un missatge de text SMS. La publicació en el portal de <https://habitatge.gva.es/va/ajudes>  substituirà la notificació individual, d’acord amb el que preveu la legislació reguladora del procediment administratiu comú.

4. Els qui hagen formulat sol·licituds que s’hagen exclòs disposaran d’un termini de deu dies hàbils a comptar de l’endemà de la publicació de la llista provisional en el portal de <https://habitatge.gva.es/va/ajudes>  per a completar o esmenar la sol·licitud i/o la documentació o per a formular al·legacions. La documentació aportada fora del termini concedit no es tindrà en compte per a la concessió de l’ajuda.

5. Examinades les sol·licituds presentades i una vegada comprovat per l’òrgan instructor el compliment íntegre per part de les persones beneficiàries últimes de les ajudes, no sols dels requisits previstos en estes bases reguladores, sinó també de les obligacions que preveu per a les persones beneficiàries de subvencions la Llei 38/2003, de 17 de novembre, general de subvencions, i el seu reglament de desplegament, s’elevarà una proposta de resolució de concessió, denegació o desistiment a l’òrgan competent tenint en compte l’orde d’entrada de la presentació de la documentació que completa vàlidament la sol·licitud i fins que s’esgoten els fons. El desistiment s’haurà de declarar mitjançant una resolució dictada per l’òrgan competent per a resoldre la convocatòria en els termes que preveu l’article 21 de la Llei 39/2015, d’1 d’octubre, del procediment administratiu comú de les administracions públiques.

La proposta de resolució no crea cap dret a favor de les persones beneficiàries proposades davant de l’Administració mentres no se li haja notificat la resolució de concessió.

6. Els diversos tràmits que hagen de formalitzar-se en el procediment es publicaran en el web oficial de la Vicepresidència i Conselleria de Servicis Socials, Igualtat i Vivenda, publicació que es podrà comunicar a les persones interessades mitjançant SMS al telèfon que, a este efecte, hagen comunicat a l’Administració en el formulari de sol·licitud.

*Setzena. Resolució i termini*

1. Per la Resolució de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l’exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, es delega en la persona titular de la Direcció General de Vivenda la competència de la resolució de les ajudes que es concedisquen o es deneguen conformement a la convocatòria corresponent i, si és el cas, les qüestions de tràmit que directament o indirectament resolguen el procediment. Tot això, a proposta de l’òrgan instructor del procediment.

El procediment podrà resoldre’s de manera parcial, a mesura que les persones sol·licitants presenten la totalitat de la documentació exigida, i es podrà acumular a este efecte de conformitat amb el que disposa l’article 57 de la Llei 39/2015, d’1 d’octubre, del procediment administratiu comú de les administracions públiques.

2. El termini màxim per a resoldre i notificar la resolució serà de sis mesos comptats des de la data de presentació de la sol·licitud. Transcorregut este termini sense que s’haja dictat i notificat una resolució expressa, les persones interessades podran considerar desestimada la seua sol·licitud, sense perjuí del que establix l’article 23 de la Llei 39/2015, d’1 d’octubre, del procediment administratiu comú de les administracions públiques.

3. En la resolució de concessió s’indicarà expressament l’import de l’ajuda concedida i incorporarà, si és el cas, les condicions, les obligacions i les determinacions accessòries a què haja de subjectar-se la persona beneficiària de l’ajuda.

4. La resolució que pose fi al procediment de concessió es publicarà en el *Diari Oficial de la Generalitat Valenciana*  i en el portal de la Generalitat, <https://habitatge.gva.es/va/ajudes>, a on s’inseriran les llistes amb les sol·licituds estimades i desestimades per a coneixement dels interessats a través del web oficial de la Vicepresidència i Conselleria de Servicis Socials, Igualtat i Vivenda.

Les persones sol·licitants que hagen facilitat un número de telèfon mòbil podran ser avisades de la publicació de la resolució mitjançant un missatge de text SMS remés al telèfon mòbil facilitat al formular la sol·licitud. La publicació en el *Diari Oficial de la Generalitat Valenciana*  substituirà la notificació individual de la resolució, d’acord amb el que preveu la legislació del procediment administratiu comú. La publicació es realitzarà respectant en tot cas els drets que reconeix la Llei orgànica 3/2018, de 5 de desembre, de protecció de dades personals i garantia dels drets digitals.

*Dessetena. Recursos*

La resolució de concessió i desestimació de les subvencions posa fi a la via administrativa i contra esta es podrà interposar un recurs de reposició en el termini d’un mes a comptar de l’endemà de la notificació, o bé directament un recurs contenciós administratiu, en el termini de dos mesos a comptar de l’endemà de la notificació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, i l’article 124 de la Llei 39/2015, d’1 d’octubre, del procediment administratiu comú de les administracions públiques.

*Dihuitena. Termini per a l’execució de les actuacions*

1. El termini màxim per a executar les obres de millora de l’accessibilitat en vivendes unifamiliars aïllades, entre mitgeres o agrupades en fila i en vivendes situades en edificis de tipologia residencial col·lectiva no podrà excedir dotze mesos, comptats des de la data de concessió de l’ajuda.

2. El termini màxim per a executar les obres de millora de l’accessibilitat en els elements comuns dels edificis de vivendes de tipologia residencial col·lectiva no podrà excedir vint-i-quatre mesos, comptats des de la data de concessió de l’ajuda.

3. En els supòsits en què la concessió de la llicència municipal, o l’autorització administrativa de què es tracte, es demore i no es concedisca en el termini de dotze mesos des de la sol·licitud, els terminis anteriors podran incrementar-se en el termini de la demora i fins a dotze mesos com a màxim.

4. Estos terminis es podran prorrogar per vagues que afecten el desenrotllament de les actuacions, raons climatològiques que alteren calendaris d’execució d’obres o qualsevol altra causa de força major, degudament acreditada, i pel temps de retard imputable a estes causes

4. En el cas que l’obra no estiga acabada en els terminis límit anteriors, es podran revocar les ajudes.

*Denovena. Abonament de les ajudes*

1. En el cas de les sol·licituds de vivendes unifamiliars i vivendes situades en edificis de tipologia residencial col·lectiva presentades amb l’obra ja acabada, s’entendrà que en el tràmit de la sol·licitud d’ajudes s’està sol·licitant simultàniament l’abonament d’estes, per la qual cosa no serà necessari, en estos casos, sol·licitar l’abonament de les ajudes amb posterioritat a la resolució de concessió.

2. En el cas de les sol·licituds presentades sense tindre l’obra iniciada o acabada en el moment de la sol·licitud, d’acord amb la Llei 8/2023, de 27 de desembre, de pressupostos de la Generalitat per a l’exercici 2024, respecte del règim d’acomptes i exempció de garanties, l’abonament de les ajudes a la persona beneficiària es realitzarà, respectant les anualitats aprovades per la conselleria competent en matèria de vivenda, de la manera següent:

a) Es podrà anticipar fins al 30 per cent de la subvenció aprovada, una vegada resolta la concessió de l’ajuda amb constitució prèvia, si és el cas, de la garantia corresponent conformement al que preveu l’article 171.5 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en concepte de provisió de fons per a l’inici de l’actuació.

Únicament s’abonarà l’acompte quan la part beneficiària haja aportat la llicència o l’autorització municipal necessària per a dur a terme l’actuació i l’acta de replanteig o el certificat d’inici d’esta.

Este acompte es podrà abonar, sense necessitat de sol·licitud prèvia, una vegada resolta la concessió de l’ajuda en el cas que no siga necessària la constitució de la garantia corresponent.

En cas d’estar obligat a presentar garantia, esta es constituirà per l’import de l’acompte acordat i en qualsevol de les modalitats i amb les característiques i els requisits que establix el Reial decret 161/1997, de 7 de febrer, pel qual s’aprova el Reglament de la Caixa General de Depòsits, i la normativa de subvencions.

No obstant això, no podrà realitzar-se el pagament mentres la persona beneficiària no estiga al corrent en el compliment de les obligacions tributàries i davant de la Seguretat Social.

b) La resta del pagament es tramitarà una vegada la part beneficiària, per si mateixa o, si és el cas, pel seu representant o per la persona que exercisca com a gestor o agent de la rehabilitació, sol·licite l’últim pagament o abonament de la subvenció telemàticament mitjançant l’imprés normalitzat “Sol·licitud d’abonament de les ajudes”, en el termini màxim de tres mesos des de la finalització del termini màxim concedit per a executar les actuacions, i caldrà adjuntar la documentació que es detalla a continuació:

– En el cas que les actuacions requerisquen projecte i s’hagen produït canvis respecte del projecte presentat en el moment de la sol·licitud, s’aportarà el projecte de l’obra realment executada.

– Certificat final d’obra, quan corresponga, subscrit pel director/a d’obra i director/a d’execució de l’obra, si és el cas.

– Si és el cas, certificat d’eficiència energètica obtingut una vegada realitzades les actuacions de millora de l’eficiència energètica elaborat amb el mateix programa reconegut de certificació que l’utilitzat per als certificats previs a la intervenció, subscrit per personal tècnic competent, en el qual s’acredite el compliment dels requisits establits per a l’obtenció de l’ajuda, amb el contingut que requerix el Reial decret 390/2021, d’1 de juny, i registrat en el Registre autonòmic de certificació d’eficiència energètica d’edificis.

– Memòria d’actuació justificativa del compliment de les condicions imposades en la concessió de la subvenció, d’acord amb el que exigixen estes bases i la resolució de concessió de l’ajuda, amb la indicació de les activitats realitzades i dels resultats obtinguts. Esta memòria serà elaborada i subscrita per personal tècnic titulat competent, amb la indicació de la data de conclusió de les actuacions. S’hi farà constar el compliment de la normativa de compliment obligat que li siga aplicable.

– Documentació fotogràfica de les obres executades en color.

– Declaració responsable que incloga el detall d’altres ingressos o subvencions que hagen finançat l’activitat subvencionada amb la indicació de l’import i la seua procedència.

– Relació certificada i còpia de les factures i dels corresponents justificants bancaris de pagament, corresponents a la inversió realitzada i que responguen al pressupost i els contractes presentats.

– Llicències o autoritzacions municipals que siguen necessàries per a realitzar les obres de rehabilitació d’acord amb l’article 78 de la Llei 7/2021, de 29 de desembre, de mesures fiscals, de gestió administrativa i financera i d’organització de la Generalitat 2022.

– Certificats d’inici i finalització de les obres de millora de l’accessibilitat.

3. En el cas que el gasto subvencionable siga inferior a l’inclòs en la sol·licitud d’ajudes, es recalcularà l’import de la subvenció, i esta es podrà minorar si resulta un import d’ajuda inferior al previst inicialment. L’import de l’ajuda no s’incrementarà encara que el cost de l’actuació supere el previst inicialment.

4. Comprovada l’execució de l’actuació, així com l’entrega de tota la documentació exigida, s’ordenarà el pagament de la subvenció.

5. Si els sol·licitants de les ajudes són persones físiques, la sol·licitud de l’abonament o últim pagament de l’ajuda es realitzarà, preferentment, de manera telemàtica. Les persones físiques que no disposen de mitjans tècnics per a formalitzar la sol·licitud podran acudir, durant el termini de presentació de sol·licituds, a qualsevol dels registres que preveu la Llei 39/2015, d’1 d’octubre, del procediment administratiu comú de les administracions públiques i preferiblement a les dependències de les direccions territorials de la Conselleria situades a l’avinguda Aguilera número 1 (03449 Alacant), a l’avinguda del Mar número 16 (12475 Castelló de la Plana) i al carrer Gregori Gea número 27 (46503 València), i en qualsevol de les oficines de la Xarxa Xaloc regulades mitjançant el Decret 199/2021, de 10 de desembre, del Consell, de creació de la Xarxa d’Oficines Locals de Vivenda, Rehabilitació i Regeneració Urbana (Xarxa Xaloc), a on seran assistits per personal tècnic per a la presentació.

En el cas de realitzar la sol·licitud d’abonament de l’ajuda de manera presencial, hauran d’aportar els documents indicats en esta base reguladora i els models i les declaracions que estaran a la seua disposició en les dependències indicades en el paràgraf anterior. Si la sol·licitud es realitza a través d’una persona que exercisca com a gestor o agent de la rehabilitació la presentació, haurà de realitzar-se necessàriament telemàtica.

6. No obstant això, no podrà realitzar-se el pagament mentres la persona beneficiària no estiga al corrent en el compliment de les obligacions tributàries i davant de la Seguretat Social.

*Vintena. Finançament del programa*

1. En la convocatòria s’indicarà el finançament a rebre per part del Ministeri de Vivenda i Agenda Urbana en el marc de l’aplicació del Pla estatal per a l’accés a la vivenda 2022-2025 i de la Generalitat.

2. L’import global de les ajudes amb què es dote cada convocatòria es podrà ampliar en el cas que la dotació inicial resulte insuficient per a atendre les peticions que, presentades dins del termini, acrediten reunir els requisits i altres condicions establits en estes bases, fins a aconseguir l’import màxim addicional amb el qual s’amplie la dotació econòmica inicial.

Este increment es podrà realitzar, amb posterioritat a la publicació de la convocatòria, d’acord amb la regulació que establix l’article 58 del Reial decret 887/2006, pel qual s’aprova el Reglament de la Llei 38/2003, general de subvencions, mitjançant l’aportació dels fons estatals que es preveja en el conveni corresponent entre el Ministeri de Vivenda i Agenda Urbana i la Comunitat Valenciana per a l’execució del Pla estatal per a l’accés a la vivenda 2022-2025 i en els acords successius de la Comissió de Seguiment que, si és el cas, se subscriguen, relatius a la distribució del finançament entre els programes d’ajudes, tal com establix l’apartat e de l’article 22 del Reial decret 42/2022, que regula el Pla estatal d’accés a la vivenda 2022-2025.

*Vint-i-unena. Pla de control*

1. La direcció general amb competències en matèria de vivenda comprovarà el compliment de les obligacions inherents a l’atorgament de les ajudes. L’incompliment d’estes obligacions, especialment la falta de presentació en termini de la documentació, o la comprovació de la falsedat de les dades aportades a l’expedient, donarà lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment que es perceben.

2. En qualsevol cas, serà aplicable el que es disposa en matèria de control financer, reintegrament i infraccions i sancions administratives en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en la Llei 38/2003, de 17 de novembre, general de subvencions.

3. El pla de control per a la comprovació de la realització de l’activitat subvencionada consistirà en:

a) Control administratiu, basat en la documentació aportada per cada entitat o persona beneficiària juntament amb la seua sol·licitud i, posteriorment, com a justificació de la subvenció que sol·licita. Amb este fi, se supervisarà tota la documentació exigida en les bases reguladores i en la resolució de convocatòria, i es requerirà, si és el cas, l’aportació de tots els documents complementaris que resulten necessaris per a comprovar, verificar i aclarir tots els aspectes que així ho exigisquen.

b) Control sobre el terreny, en el lloc a on s’està executant o s’ha executat el projecte o l’activitat subvencionable. Es realitzarà una inspecció sobre el terreny amb la finalitat de comprovar la veracitat i la correcció de les actuacions executades.

Si s’estima necessari, podrà recaptar-se informació addicional que permeta contextualitzar la documentació aportada en un principi i les activitats realitzades.

c) Dins del conjunt de sol·licituds que es presenten a una mateixa convocatòria, es podrà seleccionar una mostra aleatòria però prou representativa de qualsevol document i altres elements acreditatius de la realització de les activitats subvencionades.

Addicionalment, de manera degudament motivada, es podran aplicar criteris dirigits a realitzar un mostreig específic per a comprovar aspectes tècnics, econòmics o administratius determinats que es consideren de rellevància especial en el marc d’una convocatòria.

d) El percentatge mínim d’expedients a controlar sobre el total pagat amb càrrec a la línia pressupostària serà del 10 %.

4. Les actuacions que s’efectuen en desplegament del pla de control es realitzaren a través de mitjans propis, personals i materials de la direcció general amb competència en matèria de vivenda.

*Vint-i-dosena. Modificació de la resolució de concessió*

Tota alteració de les condicions i els requisits considerats per a la concessió de la subvenció i, en tot cas, l’obtenció concurrent de subvencions o ajudes atorgades per altres administracions públiques o ens públics, quan l’objecte de les convocatòries siga coincident, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció o a la revocació de la resolució de concessió, així com el reintegrament de les quantitats percebudes en els termes que establix l’article 172 de la Llei 1/2015 i l’article 37 de la Llei 38/2003, i el procediment sancionador corresponent.

*Vint-i-tresena. Pèrdua del dret al cobrament total o parcial*

1. La Generalitat podrà comprovar, pels mitjans que estime més adequats, el compliment de les obligacions inherents a l’atorgament de les subvencions d’acord amb el Pla de control que regula la base vint-i-unena.

L’incompliment d’estes obligacions o la comprovació de la falsedat de les dades aportades a l’expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la percepció.

2. Si la subvenció supera el cost real de l’obra, o si a conseqüència de la disminució del cost global de l’obra projectada s’ha abonat un import superior al percentatge de participació de l’Administració, correspondrà el reintegrament de l’excés obtingut.

3. La falta de justificació o la justificació insuficient de la subvenció concedida dins del termini establit a este efecte, així com la concurrència d’altres causes arreplegades per l’article 37 de la Llei 38/2003, de 17 de novembre, general de subvencions, i en els articles 33 i 34 del Reial decret 887/2006, de 21 de juliol, pel qual s’aprova el reglament que la desplega, donarà lloc a la pèrdua del dret al cobrament total o parcial de la subvenció, sense perjuí de la formalització, si és el cas, del tràmit d’audiència establit legalment.

4. La subvenció queda condicionada a l’obtenció del corresponent certificat acreditatiu de l’execució correcta i completa de les actuacions d’intervenció arquitectònica, després de la supervisió de les obres executades, una vegada acabades i abans de la seua posada en funcionament.

*Vint-i-quatrena. Reintegrament de la subvenció*

1. Respecte del possible reintegrament de la subvenció, caldrà ajustar-se al que preveu el títol II de la Llei 38/2003, de 17 de novembre, general de subvencions, i a l’article 172 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

2. Les quantitats que es reintegren tindran la consideració d’ingressos de dret públic i reportaran interessos de demora des de l’endemà del venciment.

3. L’interés de demora resultarà de l’aplicació, per a cada any o període dels que integren el període de càlcul, de l’interés legal fixat en la Llei de pressupostos generals de l’Estat per a estos exercicis, de conformitat amb el que establix l’article 16 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Vint-i-cinquena. Règim sancionador*

Les parts beneficiàries de les subvencions quedaran sotmeses a les responsabilitats i el règim sancionador regulat en el capítol IV, títol X, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per la comissió de les infraccions administratives que preveu la normativa estatal bàsica. Així mateix, quedaran sotmeses al que establix la legislació de procediment administratiu comú i de procediment sancionador.

*Vint-i-sisena. Protecció de dades de caràcter personal*

1. La gestió de les ajudes previstes en estes bases comporta el tractament de dades de caràcter personal, i caldrà complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.

En el disseny de formularis de sol·licitud i aportació documental i en les publicacions i altres actes administratius es tindran en compte els principis de protecció de dades. En concret, les dades personals seran adequades, pertinents i limitades al que siga necessari en relació amb els fins per als quals es tracten.

En tota la gestió de les subvencions s’haurà de garantir una seguretat adequada de les dades personals, incloent-hi la protecció contra el tractament no autoritzat o il·lícit i contra la pèrdua, la destrucció o el dany accidental, mitjançant l’aplicació de mesures tècniques o organitzatives apropiades per a aconseguir la integritat i la confidencialitat de les dades.

2.Amb la finalitat de donar compliment al que s’establix en la normativa de protecció de dades quant a la informació que ha de facilitar-se a les persones interessades, s’informa:

a) Té la condició de responsable del tractament la Vicepresidència i Conselleria de Servicis Socials, Igualtat i Vivenda.

b) Les dades de la persona delegada de protecció de dades són les següents: Passeig de l’Albereda, 16. 46253 València. Adreça electrònica: nap@tqj.bn.

c) La finalitat per al tractament de dades personals serà la gestió de la concessió de subvencions de millora de l’accessibilitat a les vivendes del Pla estatal per a l’accés a la vivenda 2022-2025.

d) Les bases de legitimació general aplicables al tractament de dades seran les que regula l’article 6.1 c i e del Reglament general de protecció de dades (l’interés públic i l’obligació legal) en relació amb les normes específiques que regulen este procediment.

e) Les dades es comunicaran a les persones destinatàries o categories de persones destinatàries següents:

– La Base de Dades Nacional de Subvencions i la intervenció (que corresponga), tot això en compliment d’obligacions legals exigibles al responsable.

– Així mateix, es publicaran les subvencions concedides en el portal de transparència amb la indicació de l’import, l’objectiu o la finalitat i les persones beneficiàries.

f) Les dades es conservaran durant el temps necessari per a complir la finalitat per a la qual es van recaptar i per a determinar les possibles responsabilitats que es puguen derivar d’esta finalitat i del tractament de les dades i de conformitat amb la normativa d’arxius i documentació.

No obstant això, les dades personals podran conservar-se durant períodes més llargs sempre que es tracten exclusivament amb finalitats d’arxivament en interés públic, fins a investigació científica o històrica o fins estadístics, sense perjuí de l’aplicació de mesures tècniques i organitzatives apropiades amb la finalitat de protegir els drets i les llibertats de la persona interessada.

En tot cas, la informació que es publique en el portal de transparència estarà disponible durant l’any de concessió i l’any següent; passat este període, les dades deixaran de ser públiques en este portal.

g) La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent: <https://sede.gva.es/va/inicio/procedimientos?id_proc=19646>  .

h) Sense perjuí de qualsevol recurs administratiu o acció judicial, si la persona interessada considera vulnerat el seu dret a la protecció de dades pot reclamar davant de la Delegació de Protecció de Dades de manera presencial o telemàtica de conformitat amb el que preveu l’enllaç <https://sede.gva.es/va/inicio/procedimientos?id_proc=22743>  , tot això sense perjuí de la possibilitat de reclamar davant de l’Agència Espanyola de Protecció de Dades.

3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l’obligació d’informar-los dels aspectes següents:

– La comunicació d’estes dades a l’Administració per al tractament en l’àmbit de les seues competències i d’acord amb els fins del procediment.

– La possibilitat que l’Administració faça consultes relacionades amb les seues dades per a comprovar-ne, entre altres coses, la veracitat. Si esta consulta requerix una autorització per llei per part de les persones les dades de les quals cal consultar, la persona sol·licitant o el seu representant legal ha d’haver recaptat esta autorització, que ha d’estar disponible a requeriment de l’Administració en qualsevol moment.

– Del dret d’oposició que l’assistix al fet que l’Administració tracte les seues dades, i en este cas haurà de comunicar esta oposició a l’Administració als efectes oportuns.

*Vint-i-setena. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, els subjectes beneficiaris de la subvenció han de complir les obligacions de transparència següents:

1. Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana, els corresponen com a entitat pública.

2. Les entitats privades i les persones jurídiques (no en el cas de persones físiques, comunitats de persones propietàries o similars) hauran de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural alguna ajuda o subvenció de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. Esta publicació es realitzarà a través de la pàgina web de l’entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>  .

Esta informació s’ha de publicar a partir de l’any següent a l’any en què s’hagen superat els llindars establits, i s’haurà de mantindre publicada durant, almenys, quatre anys naturals.

3. Sense perjuí de les obligacions que preveuen els apartats anteriors, totes les entitats beneficiàries de subvenció han de fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l’activitat subvencionada.

4. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària per a complir les obligacions previstes en la Llei de transparència que esta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha fet el requeriment podrà acordar, amb advertiment i audiència previs a l’interessat, la imposició de multes coercitives en els termes que preveu l’article 5 de la Llei 1/2022.

5. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Vint-i-huitena. No subjecció a polítiques de competència*

Les ajudes regulades mitjançant esta resolució no requerixen notificació a la Comissió Europea, perquè no s’ajusten al que exigix l’article 107.1 del Tractat de funcionament de la Unió Europea, ja que l’activitat que se subvenciona té un impacte estrictament local i, per consegüent, no afecta els intercanvis comercials entre estats membres.

*Vint-i-novena. Règim jurídic aplicable*

En tot el que no regula esta resolució, caldrà ajustar-se al que disposa la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s’aprova el Reglament de la Llei general de subvencions.

*Segon*

Convocar les ajudes de millora de l’accessibilitat a les vivendes del Pla estatal per a l’accés a la vivenda 2022-2025 per a l’exercici 2024

Es convoquen per a l’exercici 2024 les ajudes establides en la present resolució, per la qual s’aproven les bases reguladores per a la concessió de subvencions per a la millora de l’accessibilitat a les vivendes del Pla estatal per a accés a la vivenda 2022-2025, que seran aplicable únicament en esta convocatòria, d’acord amb les següents condicions:

*1. Finançament de les ajudes*

1. El finançament de les ajudes regulades en la mencionada resolució per a la present convocatòria es farà amb càrrec al capítol VII a través de l’aplicació pressupostària amb centre gestor X38727403TW38854, funcional G.431D00, econòmic 78427 i 77971 i element PEP (línia) O641729632, «Pla estatal de vivenda 2022-2025», dels pressupostos de la Generalitat per a 2024, dotada íntegrament amb l’aportació de fons per part del Ministeri de Vivenda i Agenda Urbana.

2. La quantia total màxima de les ajudes a concedir en esta convocatòria serà inicialment de 74.423.202 euros corresponent a l’aportació del Ministeri de Vivenda i Agenda Urbana. Este import s’establix segons la disponibilitat pressupostària de l’element PEP (línia) B567334215 i la distribució estimativa entre els programes del Pla estatal per a l’accés a la vivenda 2022-2025, finançats dins de la mateixa línia.

No obstant això, si es complix algun dels supòsits que preveu l’article 58 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, així com el que disposa l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior es podrà augmentar amb una quantia addicional de fins a 74.441.589 euros, mitjançant una resolució de la Vicepresidència i Conselleria de Servicis Socials, Igualtat i Vivenda. Esta resolució es publicarà en el *Diari Oficial de la Generalitat Valenciana*  prèviament a la resolució de concessió de les ajudes.

3. L’efectivitat de la quantia addicional a què es referix l’apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.

Així mateix, atenint-se al que disposa l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la present convocatòria preveu que eventuals augments sobrevinguts en el crèdit disponible possibiliten el dictat d’una resolució complementària de la concessió de la subvenció que incloga les sol·licituds que, fins i tot complint tots els requisits, no hagen sigut beneficiàries per esgotament del crèdit habilitat inicialment.

*2. Condicions de la concessió de les ajudes*

Per a determinar les condicions de concessió d’estes ajudes, caldrà ajustar-se al que preveuen les bases de la present convocatòria.

Les obres podran estar iniciades abans de la sol·licitud de les ajudes, però sempre que esta data d’inici siga posterior a l’1 de gener de 2023.

*3. Termini i manera de presentar sol·licituds*

1. El termini per a presentar la sol·licitud d’ajuda s’iniciarà a partir de l’endemà de la publicació de la present resolució en el *Diari Oficial de la Generalitat Valenciana*  i finalitzarà el 27 de desembre de 2024, els dos inclusivament.

El termini per a sol·licitar la inscripció com a gestor o agent de la rehabilitació en els registres corresponents creats a este efecte s’iniciarà l’endemà de la publicació d’esta resolució en el *Diari Oficial de la Generalitat Valenciana*, i finalitzarà el 20 de desembre de 2024, inclusivament.

Una vegada esgotats els fons destinats a la concessió d’estes ajudes, no s’admetran a tràmit sol·licituds d’ajudes amb càrrec a este programa d’ajudes.

L’incompliment del termini de sol·licitud determinarà automàticament l’exclusió de la convocatòria.

2. Les sol·licituds es presentaran d’acord amb el que establix la base catorzena.

*4. Termini de resolució d’ajudes, notificació i recursos*

Per a la resolució de concessió d’estes ajudes finançades amb càrrec a fons de l’Estat, és competent la persona titular de la direcció general competent en matèria de vivenda, i caldrà dictar i notificar la resolució en el termini de sis mesos des de la presentació de la sol·licitud. Contra la resolució és possible interposar un recurs potestatiu de reposició o, directament, un recurs contenciós administratiu, d’acord amb el que disposa la base dessetena de la resolució. Transcorregut este termini sense que s’haja dictat i publicat una resolució expressa, les persones interessades podran considerar desestimada la seua sol·licitud.

La resolució que pose fi al procediment de concessió es publicarà en el *Diari Oficial de la Generalitat Valenciana*  i en el portal de la Generalitat, <https://habitatge.gva.es/va/ajudes>, a on s’inseriran les llistes amb les sol·licituds estimades i desestimades per a coneixement dels interessats a través del web oficial de la Vicepresidència i Conselleria de Servicis Socials, Igualtat i Vivenda.

Les persones sol·licitants que hagen facilitat un número de telèfon mòbil podran ser avisades de la publicació de la resolució mitjançant un missatge de text SMS remés al telèfon mòbil facilitat al formular la sol·licitud. La publicació en el *Diari Oficial de la Generalitat Valenciana*  substituirà la notificació individual de la resolució, d’acord amb el que preveu la legislació del procediment administratiu comú. La publicació es realitzarà respectant en tot cas els drets que reconeix la Llei orgànica 3/2018, de 5 de desembre, de protecció de dades personals i garantia dels drets digitals.

*Tercer. Instruccions i interpretacions*

La persona titular de la direcció general competent en matèria de vivenda queda facultada per a dictar totes les instruccions i les resolucions que resulten necessàries per a la correcta interpretació, desplegament i aplicació d’esta resolució.

*Quart. Eficàcia*

Esta resolució tindrà efecte l’endemà de la seua publicació en el *Diari Oficial de la Generalitat Valenciana*.

  

València, 29 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda